Irminas
Irminas (Irmin) – senovės germanų mitologijos dievas. Minimas X a. istoriko Vidukindo „Saksų istorijoje“. Veikalo autorius sieja Irminą su saksų Irminsulio stulpu, kuris, matyt, atitikęs skandinavų pasaulio medį Igdrasilį. Tikėtina, kad Irminas buvo laikomas vienos iš trijų Tacito minimų germanų genčių – herminonų protėviu. Žodis irmin saksų kalboje reiškęs „didis, galingas“. Šis žodis buvęs kitų dievų epitetu, senovės germanų vardų sandu. XX a. pr. Irmino kultą sukūrė vokiečių ariosofas Karlas Marija Viligutas.